
Κ. Αδ. Γεωργιάδη
Κύριε Υπουργέ,

Κατ’ αρχήν σας ευχόμαστε υγεία και μακρά παραμονή στο Υπουργείο.

Είμαστε βέβαιοι ότι έχετε πλήρη αντίληψη του χώρου στον οποίο βρεθήκατε, γι’ αυτό ο Ιατρικός κόσμος περιμένει να δώσετε οριστικές διεξόδους στα βασικά θέματα που τον απασχολούν.

Όπως γνωρίζετε, υπάρχει το πρόβλημα με τον Ε.Ο.Π.Υ.Υ. , όσον αφορά την εξόφληση των ληξιπρόθεσμων χρεών του. Και ενώ βεβαιώνεται ότι υπάρχουν τα χρήματα (1,7 δις.), ωστόσο δεν προβαίνει σε εξόφληση ο Ε.Ο.Π.Υ.Υ.

Αν το πρόβλημα είναι ο έλεγχος από τις ΥΠΑΔ Αθηνών, γι’ αυτό δε φταίει  η  Περιφέρεια . Οι δαπάνες σε όλες τις ΥΠΑΔ της περιφέρειας έχουν ελεγχθεί τουλάχιστον δύο φορές. Άλλωστε, Ελλάδα δεν είναι μόνο η Αττική.

Σας παρακαλούμε λοιπόν, να δείτε το θέμα ορθολογιστικά και να δώσετε  εντολή στον Ε.Ο.Π.Υ.Υ. να προχωρήσει στις εξοφλήσεις στην Περιφέρεια, χωρίς αυτή να είναι αναγκασμένη να περιμένει το κράτος των Αθηνών.

Βέβαιοι για τις ευαισθησίες σας, σας ευχαριστούμε εκ των προτέρων.

                                 Με εκτίμηση

Για τον Ιατρικό Σύλλογο Ροδόπης

          Ο Πρόεδρος
Στ. Κυριαζίδης

